
Įvadas 


Tvarumas - tai harmonija tarp žmogaus, gamtos ir visuomenės tarpusavio 
santykių (Jungtinių tautų ataskaita, 1987). Jau trisdešimt septynerius metus 
diskutuojama apie aplinkosaugą bei darnų vystymąsi, tačiau požiūris į ekologiją, 
aplinkos pokyčius ir gamtoje vykstančius procesus išlieka paviršutiniškas. UNESCO 
organizacija akcentuoja darnaus vystymosi tikslų įgyvendinimo būtinąją sąlygą — 
žmogaus elgesio pokytį, todėl ypač svarbiu tampa vaikų ir jaunimo dalyvavimas 
aplinkosauginėse veiklose, patiriant gamtą tiesiogiai, pasitelkus gamtos elementus 
kasdieniniame ugdyme. Ikimokykliniame amžiuje formuojasi vaiko vertybinis 
požiūris į aplinkos tausojimą, todėl ypač palanku ugdyti ir formuoti tvarios 
gyvensenos, aplinkosaugos ir darnaus vystymosi strategiją atliepiančius įpročius. 
Tvarios gyvensenos principai ir taikymas kasdienybėje keičia bendruomenės 
supratimą apie darnaus vystymosi strategijos tikslus, o asmeninės iniciatyvos bei 
pavyzdys, socialinis dalyvavimas skatina tvarios gyvensenos principų taikymą 
švietimo įstaigoje ir buityje (Biekša, Valiulė, 2022; Jančius, Gavenauskas, 2021; 
Šorytė, 2021). 

Lietuvos darželiuose įgyvendinamos ikimokyklinio ir priešmokyklinio 
ugdymo programos nėra centralizuotos, Švietimo, mokslo ir sporto ministerija 
teikia tik rekomendacijas 2-7 metų vaikų ugdymui. Todėl ikimokyklinio ugdymo 
įstaigos gali laisvai interpretuoti ministerijos teikiamas gaires ir kurti savo įstaigos 
bendruomenei palankiausias ugdymo programas. Darželius lankantys vaikai ir jų 
šeimos nariai apie aplinkosaugą, klimato kaitą, gamtos taršą bei tvarų vartojimą 
turi žinių, tačiau praktinis jų panaudojimas mažėja vaikams augant. Pradėjus lankyti 
mokyklą ir mokytojams koncentruojantis į akademines žinias, tvarios gyvensenos 
propagavimui vis mažiau vietos lieka ugdymo programose, apie tvarumą ir darnų 
vystymąsi kalbama momentiškai. 

Tvarios gyvensenos ugdymo idėjos ikimokyklinėse įstaigose taikomos per 
gamtamokslinio ugdymo prizmę. Gamtos mokslų taikymas projektinių veiklų metu 
skatina tyrinėjimais grįstą mokymąsi bei problemų sprendimą. Tvarios gyvensenos 
bei gamtosauginių kompetencijų formavimas dažniausiai siejamas su matematinio 
mąstymo, skaitmeninio sumanumo, tyrinėjimo, problemų sprendimo, kalbinės 
raiškos, sveikos gyvensenos bei kūrybiškumo kompetencijomis (Makarskaitė- 
Petkevičienė, Neifachas, 2022). 

Tvari gyvensena Plungės lopšelyje-darželyje „Rūtelė“ 


Tvarios gyvensenos ugdymas ikimokykliniame amžiuje ypač svarbus. Jis 
padeda formuoti ne tik vaikų, bet ir visos šeimos gamtosauginius įgūdžius bei 
sveikatai palankius įpročius. Vaikų ugdymas Plungės lopšelyje-darželyje „Rūtelė“ 
orientuojamas į darnaus vystymosi strategijos tikslus, išskiriant vartojimo, rūšiavimo, 
sveikos aplinkos, sveikatai palankaus maisto sritis. Siekiant kokybiško ugdymo, 
taikomas Geros mokyklos modelis (2013), kai visos veiklos grindžiamos susitarimais 
ir nuolatiniu mokymusi per tyrinėjimą, eksperimentavimą, problemų sprendimą, 
pasitelkiamos STRREAM (gamtos mokslai, technologijos, inžinerija, matematika, 
menai, skaitymas — rašymas, santykiai su šalia esančiais) inovacijos. Ikimokyklinio 
ir priešmokyklinio ugdymo programų turinys grindžiamas tvarumo bei darnaus 
vystymosi strategijos idėjomis, ugdymo pagrindu laikoma, kad Mokykla — darni 
bendruomenė, puoselėjanti gamtosaugines ir sveikatai palankesnes idėjas, pagarbą 
žmogui ir gamtai. Įgyvendinant tvarumo principus, vaikai mokosi apie gamtą, iš 
gamtos ir gamtoje, aktyviai dalyvauja įvairiose projektinėse ir praktinėse veiklose. 

Tvarios gyvensenos įpročiai formuojami pasitelkiant asmeninį pavyzdį, kuriant 
kasdienę rutiną ir apimant pagrindinius darnaus vystymosi strategijos aspektus: 
aplinkos ir gamtos tausojimo skatinimą, socialinį - emocinį ugdymą, kasdienio fizinio 
aktyvumo užtikrinimą, sveikatai palankią mitybą. Įstaigos bendruomenė skatinama 
daiktus, priemones, įvairias medžiagas naudoti ne po vieną kartą. Įsitraukdami 
ar kviesdami dalyvauti vietos, regiono bei respublikinius projektuose, raginame 
pedagogus ir vaikus pasitelkti kūrybinį mąstymą ir projektinėse veiklose naudoti 
lengvai išardomas ir dar kartą panaudosimas priemones, vengti kenksmingų aplinkai 
priemonių (pvz.: „karšti“ klijai, blizgučiai), skirtingų priemonių (rūšiavimo požiūriu) 
sujungimo (1pav.). 


1 paveikslas 
Tvarūs priemonių panaudojimo būdai 


Puošdami darželio erdves, ruošdamiesi šventėms naudojame tas pačias 
dekoracijas kelerius metus ar net kelis dešimtmečius — vis randame joms naujas 
erdves ar pritaikymo galimybes. 

2 paveikslas 
Tvarus dekoracijų panaudojimas 


Siekiant darnaus vystymosi strategijos tikslų įgyvendinimo, vaikai darželyje 
ugdomi per patirtį, todėl daug laiko praleidžia darželio lauko erdvėse. Vaikai prižiūri 
Žolinčių, Rūteliukų sodą, stebi vabalų gyvenimą nešienaujamoje pievoje ir Vabalų 
namelyje, tyrinėja gamtos reiškinius įvairiais metų laikais, analizuoja biojvairovės 
pokyčius, atlieka bandymus ir eksperimentus įvairiose lauko erdvėse, veda paukščių, 
vabalų, sraigių, vabzdžių, grybų, augalų statistiką, tyrinėja gyvąją gamtą (3 pav.). 
Kasmet gausiname biologinę įvairovę darželio teritorijoje, vaikai gali ją pažinti, 
tyrinėti įvairių veiklų metu „eidami“ metų laikų ratu. Taip pat daug dėmesio skiriama 
natūraliam gamtos ciklui: pavasarį periname viščiukus, juos auginame, stebime, 
vasarą viščiukų augimą ir tapimą suaugusiais paukščiais stebime įstaigos darbuotojų 
pasidalintose nuotraukose bei vykstame į ūkį, kur paukščių gyvenimą galime stebėti 
iš arti. Kiekvieną pavasarį ugdytiniai laukia grįžtančių į darželį paukščių, ruošia 
Jiems inkilus, su darbuotojais juos kelia į medžius, inkilus dovanoja girininkijai, veda 
grįžtančių paukščių, jų jauniklių statistiką, vasarą stebi jų gyvenimą, rudenį ruošia 
lesyklas, žiemą lesina darželio teritorijoje apsigyvenančius paukščius. 


3 paveikslas 
Gamtamokslinės kompetencijos ugdymas kasdienėse veiklose 


Glaudžiai bendradarbiaujame su Plungės rajono girininkais, tad biojvairovės 
gausinimo darbus atliekame miškuose. Kasmet keliame inkilus, sodiname mišką, 
aptveriame skruzdėlynus, apsaugome miško jaunuolyną nuo kenkėjų ir miško žvėrių 
daromos žalos (4 pav.). 

Daug ugdomųjų veiklų vyksta Rūteliukų sode ir Žolinčiuje. Tai, ką vaikai 
užaugina darže, sode, vaistažolių lysvėse, tampa ugdomąja priemone — vaikai 

kepa, verda, spaudžia sultis, džiovina vaisius ir žoleles. Sodas ir daržas - nuolatiniai 
tyrinėjimo objektai — čia galima stebėti pirmuosius daigus, daržovių augimą, 
žydėjimą, bičių ir kamanių atliekamus darbus, vaisių augimą, kenkėjų daromą žalą ir 
saugią kovą su jais (5 pav.). 


4 paveikslas 
Gamtamokslinių kompetencijų ugdymas per darbinę veiklą 


Ugdymosi procesas praturtinamas įvairiomis edukacijomis, kurių metu vaikai 
tyrinėja gyvąją gamtą, susipažįsta su naminiais, laukiniais ir egzotiniais gyvūnais iš 
arti. Prisiliesdami prie gyvosios gamtos vaikai sužino ne tik apie gyvūnijos ir augalijos 
teikiamą naudą, bet ir apie invazinių augalų bei gyvūnų žalingą poveikį vietinei 
faunai ir florai. Vaikai mokosi saugaus elgesio gamtoje, su gyvūnais bei invazinėmis 
biojvairovės rūšimis (6 pav.). 


5 paveikslas 
Veiklos Rūteliukų sode ir Žolinčiuje 


Dar viena tvarios gyvensenos išraiška — savanorystė. Visa bendruomenė 
aktyviai įsitraukia į dalybų procesus: gaminame dovanas, ieškome namuose 
nenaudojamų daiktų, kurie praverstų ar pradžiugintų kitus, dalyvaujame ir 
organizuojame paramos rinkimo akcijas. Kalėdiniu laikotarpiu visa bendruomenė 
įsijungia į dirbtuves, kurių metu ruošiame dovanas vaikų globėjams, vienišiems 
seneliams, nepasiturintiems asmenims, karo pabėgėliams. 

6 paveikslas 
Edukacijų įvairovė darželyje 


A 


Daug dėmesio skiriama socialiniam ir emociniam bendruomenės ugdymui. 
Grupėse ir lauko erdvėse kuriamos ramybės salos (hamakai), užsiimama joga, 
savimasažu, vaikai mokomi pažinti save ir priimti šiek tiek kitokius vaikus, užmegzti 
ugdymo centru, kad geriau pažintų vaiko individualiuosius poreikius, atlieptų 
jo jauseną ir sudarytų sąlygas vaikui ugdytis jam palankiu ritmu. Kartu vykdome 
ne vieną programą pedagogams, tėvams ir vaikams. Vaikų emocijoms valdyti, 
nusiraminimui naudojame natūralią aromaterapiją, Basakojų taką (lauko ir vidaus 
erdvėse), stebime augalų ir vabalų gyvenimą nešienaujamoje pievoje, visais metų 
laikais jėgos semiamės ir nusiraminimo ieškome „darželio miške“. 

Ikimokykliniame amžiuje formuojasi vaiko elgsenos ir gyvensenos pagrindai, 
kurie vėliau nulems asmens sveikatą ir gyvenimo kokybę, todėl svarbu tobulinti 
vaikų sveikatos stiprinimo žinias ir įgūdžius. Vienu svarbiausių tvarios gyvensenos 
elementų yra fizinis aktyvumas, todėl vaiko fizinis lavinimas, sportavimas ypač 
svarbus darželyje. Pastaruoju metu ypač pabrėžiamas sveikatą stiprinantis fizinis 
aktyvumas, kuris duoda naudos sveikatai ir lavina funkcinius gebėjimus (pvz.: greitas 
ėjimas, šokinėjimas per virvutę ir kliūtis, šokiai, futbolas, svarmenų kilnojimas, 
laipiojimas ant karstyklių (Strukčinskienė, Griškonis ir kt., 2012). Todėl daug dėmesio 
skiriame vaikų fizinio aktyvumo skatinimui, siekiant tolygaus ir visapusiško vaiko 
fizinio aktyvumo. 

Nuo 2016 m. darželyje kartu su socialiniais partneriais įgyvendinama Fizinio 
aktyvumo ir sveikatinimo programa. Plungės sporto ir rekreacijos centro treneriai 
vesdavo krepšinio ir regbio treniruotes, VšĮ „Plungės futbolas“ dalijosi futbolo 
subtilybėmis, šiaurietiškomis lazdomis kartu vaikščiojome su Plungės rajono 
savivaldybės visuomenės sveikatos biuro specialistais, Plungės specialiojo ugdymo 
centre lankėme kineziterapijos ir baseino užsiėmimus. Dalį treniruočių vaikams 
įstaiga dengdavo projektinėmis lėšomis, finansine našta pasidalindavome su 
ugdytinių tėvais. Profesionalaus požiūrio į kokybišką fizinį ugdymą stygių dengėme 
dalyvaudami įvairiose fizinį vaikų aktyvumą skatinančiuose projektuose (pvz.: UEFA 
„Playmakers“, Futboliuko programos, RIUKKPA programa, Sveikatiada ir kt.). 

Fizinį aktyvumą stengiamės integruoti į kasdienes veiklas (ne mažiau 60 
min. kasdien) — darome ryto mankštą grupėje arba lauke, fizinio ugdymo veiklas 
veda profesionalūs treneriai (socialiniai partneriai), mokomės orientavimosi 
sporto paslapčių. Lauko ir vidaus erdvėse gausu vietų, skatinančių aktyvų judėjimą, 

smulkiąją vaiko motoriką. Nuo 2022 m. rugsėjo darželyje dirba vaikų fizinio ugdymo 
specialistas, vaikai mokosi teisingai atlikti pratimus, išbando įvairias sporto šakas, 
išsigrynino Fizinio ugdymo ir sveikatinimo programos nuostatos bei fizinio aktyvumo 
skatinimo būdai (žr. 1 lentelę). 


1lentelė 
Vaikų fizinį aktyvumą skatinančios veiklos 


“ 23 5 4 2884 < 23 “ = 
20 SE 42 86 4886 8980 ££ 2£E 89 3 
58 o E £5Ž cž „MDZ3 EG ŽE E ZĖŠ £ 
£Eb ES ES SE 25 425 22 22 RS 5 
N LL 0 V] = V] S AN 
< 12 Si £ o) £ o £ Šš [4 S Žž Si 5 
2-3 m. 2k./sav. 1k./d. 1k./mėn. 1k./sav. 2k./d. 
II pusm. II pusm. 
3-4m. 2k./sav. 1k./d. 1k./sav. 1k./mėn. 1k./sav. 2k./d. 
4-5m. 2k./sav. 1k./d. 1k./sav. 1k./mėn. 1k./sav. 2k./d. 
5-6m. 2k./sav. 1k./d. 1k./sav. 1k./sav. 1k./mėn. 1 k./sav. 2k./d. 2 k./sav. 
6-7m. 2k./sav. 1k./d. 1k./sav. 1k./sav. 1k./mėn. 1k./sav. 1k./ 2k./d. 2 k./sav. 
mėn. 


Ikimokykliniame amžiuje suformuoti vaikų judėjimo įgūdžiai ir įpročiai, 
sveikatai palanki elgsena, turės įtakos vaikų elgsenai mokykloje. Vaikų fizinis 
aktyvumas bus efektyvus, jei ne tik sportuojama, bet kartu ugdomos žinios, 
gebėjimai, kuriama judėjimui palanki aplinka (Strazdienė, Burkė, 2019). Darželio 
aplinkos infrastruktūra turi didelę reikšmę vaiko judėjimo motyvacijai, traumų 
prevencijai, judėjimo kokybei, sveikatai ir kt., todėl sudarome palankias sąlygas 
intensyviau judėti vidaus erdvėse. Pasitelkdami tvarumo idėjas, kuriame vidaus ir 
lauko erdvėse lengvai pritaikomas priemones vaikų fiziniam aktyvumui palaikyti 
(7 pav.). Turimus buitinius daiktus, santechnikos priemones, įvairias virves, diržus, 
audinių atraižas, senus gimnastikos lankus panaudojame gamindami priemones 
vaikų fiziniam aktyvumui užtikrinti bet kurioje darželio erdvėje. 


7 paveikslas 
Tvarūs įprastinių buities daiktų panaudojimo būdai fiziniam aktyvumui skatinti 

Ugdant sveikatai palankų gyvenimo būdą, svarbu sveikos gyvensenos 
reikalavimus susieti su praktika, su vaiko individualiais poreikiais bei patirtimi, 
panaudoti turimas kitų ugdymo sričių žinias bei jas pritaikyti (Strukčinskienė, 
Griškonis ir kt., 2012). Kasdienė fizinė veikla padeda vaikui augti fiziškai ir psichiškai 
stipresniu, darnia asmenybe bei formuoja įprotį sportuoti (8 pav.). Suaugusieji 
(darbuotojai ir tėveliai) sportuoja grupėse, darbo vietose ir po darbo (bendros 
mankštos ir sporto užsiėmimai). Taip formuojamas įprotis vengti pasyvaus gyvenimo 
būdo, sudaromos sąlygos kiekvienam vaikui ir suaugusiajam užsiimti fizine veikla, 
skatinamas fizinis aktyvumas. Taigi, stengiamės formuoti sveikos gyvensenos 
įgūdžius, skatiname vaikus užsiimti aktyvia fizine veikla, daugiau dėmesio skiriame 
stiprinančiam masiniam sportavimui. 


8 paveikslas 
Fizinio ugdymo veiklos 


Visa darželio bendruomenė propaguoja darnų mobilumą - į edukacijas mieste 
vykstama pėstute arba visuomeniniu transportu. Kaskart vaikai „renka“ žingsnius, 
stebi ir lygina nueitų žingsnių statistiką. Mokytojai surinktus duomenis naudoja 
ugdomosios veiklos turtinimui, pvz.: braižomi maršrutai, skaičiuojami atstumai, 


sudaromi žemėlapiai ir kt. 


9 paveikslas 
Darnaus mobilumo nuostatų integravimas į ugdymo procesą 


Sveikatai palanki mityba, kompostavimas ir maisto atliekų perdirbimas — 
dar vienas tvarios gyvensenos darželyje pavyzdžių. Investicijos į vaikus, skatinant 
juos sveikai ir kokybiškai maitintis bei tausoti maistą — vienas darželio tikslų, kurio 
nuosekliai ir kryptingai siekiame nuo 2015 metų. Kasdien įsitikiname, kad kokybiškas 

maitinimas (ekologiški ar pagal nacionalinės kokybės sistemas pagaminti produktai) 
yra itin svarbus, o maisto tausojimas ir apgalvotas vartojimas padeda siekti darnaus 
vystymosi strategijos tikslų. Teikiant viešojo maitinimo paslaugą ir užtikrinant 
tvarios gyvensenos principus, būtina išskirti maisto produktų pirkimo, laikymo ir 
darbo virtuvėje svarbą. Daug dėmesio skiriame tvariam maisto produktų vartojimui 
ir maisto atliekų susidarymo mažinimo strategijos įgyvendinimui visuose produktų 
pirkimo, laikymo ir gamybos etapuose (Stunžėnas, 2016): 

e įsigyta kompiuterinė programa padeda užtikrinti optimalų užsakomų 
produktų kiekį (nuolatinė inventorizacija, sandėliuojamų produktų kiekių 
optimizavimas); 

e pirkimas didesnėmis pakuotėmis (apskaičiuojami optimalūs kiekiai 1-2 
savaitėms); 

e nuolatinis produktų pristatymo tikrinimas (pvz.: žaliavos kokybė, pakavimo 
pažeidimai, produktų galiojimo terminai, temperatūriniai reikalavimai 
mėsos ir žuvies produktams); 

e produkcijos pirkimas iš vietinių tiekėjų; 

+ pakartotinio naudojimo pakuočių grąžinimas tiekėjui ar atidavimas 
bendruomenės naudojimui leidžia išvengti didelės dalies pakuočių atliekų; 

+ maisto atliekų prevencija sandėliuojant (ilgesnio galiojimo produktai 
sandėliuojami gilesnėje lentynos dalyje, senesni produktai sandėliuojami 
lentynų priekyje); 

+ tinkamas vaisių ir daržovių sandėliavimas (krepšiai, ventiliuojami maišai, 
popierinės dėžės ir kt.). 

Naudojantis Europos Sąjungos bei Lietuvos statistikos departamentų 
duomenimis, galima teigti, kad švietimo įstaigose vidutiniškai iššvaistoma 15-25 
proc. įstaigose pagaminto maisto. Dažniausios maisto švaistymo priežastys — 
klaidingai užsakomas maisto kiekis, maisto paruošimo būdas (pvz.: perkeptas, 
netinkamai patiektas), žema maisto produktų kokybė (Taujanskaitė, 2021). 

Maisto produktų atliekas darželyje galima suskirstyti į išvengiamas ir galbūt 
išvengiamas atliekas („išmestas“ valgomas maistas) bei neišvengiamas maisto 
atliekas (atliekos, susidarančios gaminant maistą: nuoskutos, kaulai, oda ir pan.). 
Žinodami šias pagrindines netvarios gyvensenos bei maisto švaistymo priežastis, 
nuo 2018 m. stengiamės vaikų maitinimui naudoti kokybiškus (ekologiškus ir 
NKP) produktus. Darželio vaikams tiekiamas maistas saugus daugeliu požiūrių. 
Ekologinio žemės ūkio produktai išauginami ar perdirbami griežtai laikantis taisyklių, 
parengtų pagal Europos Sąjungos, Lietuvos Respublikos ir tarptautinių organizacijų 
standartus. Į vaikų racioną įtraukiami augalinės ir gyvulinės kilmės produktai yra 
visaverčiai ir sukaupiantys visas žmogui reikalingas maisto medžiagas, nes auginami 
nenaudojant dirbtinių trąšų bei cheminių sintetinių augalų apsaugos priemonių, 
gyvuliai ir paukščiai šeriami ekologiškais pašarais ir auga tinkamomis jų prigimtinėms 
savybėms sąlygomis (Jankauskaitė, 2007). 

10 paveikslas 
Maisto švaistymo prevencijos būdai darželyje 


Siekdami maisto švaistymo prevencijos, vaikus raginame ragauti, degustuoti, 
daug ir nuolat kalbamės, vykdome edukacijas, maisto gamybą įtraukiame į ugdymo 
procesą. Tėvelius edukuojame sveikatai palankesnės mitybos klausimais, kartu su 
tėveliais pietaujame grupėje, daug diskutuojame, vykdome apklausas, sudarydami 
valgiaraščius atsižvelgiame į bendruomenės poreikius (10 pav.). Naujus patiekalus 
į darželinuko meniu įvedame pamažu: degustuojame, tobuliname receptūrą, 
bandome iš naujo. Valgiaraščio nuolatiniai pokyčiai ir eksperimentai leidžia tobulėti 
ir surasti tinkamiausią skonio ir išsaugomų maistinių medžiagų balansą. Nuo 2022 
metų vasario darželyje vaikams siūloma virš 90 proc. ekologiškų ir pagal nacionalines 
kokybės sistemas pagamintų produktų iš viso produktų sąrašo. 


11 paveikslas 
Dalinio švediško stalo pavyzdžiai 


Su ekologišku maitinimu į darželį „atėjo“ dalinis švediškas stalas, pirmenybė 
teikiama sezoniniams produktams, įsigyta kompiuterinė programa, leidžianti 
optimizuoti sandėlio likučius, produktų užsakymus, valgiaraščio keitimus, kainoraštį 
(11 pav.). Pasak Sveikatos mokymo ir ligų prevencijos centro specialistų (2019), 
dalinio švediško stalo principas yra vienas iš efektyviausių maisto švaistymo 
mažinimo būdų organizuojant vaikų maitinimą darželiuose, nes vaikai turi galimybę: 

e patys įsidėti maisto ir gali pasirinkti valgyti daržoves, vaisius ar kitus 

patiekalus, kurie jam patinka (pvz.: vaikas gali įsidėti tik vienos rūšies 
daržovių, jas suvalgęs pakartoti ar pasirinkti kitos rūšies daržoves, gali pats 
„susikomplektuoti“ sau norimą patiekalą — pvz.: valgyti tik daržoves su 
ryžiais ar mėsą su daržovėmis ir pan.); 

e įsidėti maisto tiek, kiek nori (jie gali įsidėti mažiau ar daugiau daržovių, 

garnyro, įsipilti norimą kiekį sriubos, turi galimybę pakartotinai įsidėti tiek 
maisto, kiek jo suvalgys); 

e priimti sprendimą, ką nori valgyti ir tai daryti sąmoningai. 

Taikant tvarios gyvensenos principus, gerėja vaikų valgymo kultūra: galimybė 
rinktis, patiekalų įvairovė lavina vaikų skonį, padeda gerinti maisto vartojimo bei 
sveikos mitybos ir tvarios gyvensenos įpročius (2 lentelė). 

Nuo 2018 metų darželyje išvengiamų maisto atliekų kiekis sumažėjo 4 kartus, 
jei 2018 metais standartinis išvengiamų maisto atliekų kiekis sudarė apie 100 kg 
per dieną, tai 2023 m. pabaigoje — iki 25 kg. Daugiausia tam įtakos turėjo pakitęs 
suaugusiųjų požiūris į vaikų maitinimą (lankstus meniu, sezoniškumas, patiekalų 
gamyba iš ekologiškų ir NKP produktų), nuolatiniai pokalbiai, edukacijos sveikatai 
palankaus maisto temomis, išvykos į sąvartyną. 


2 lentelė 
Išduotų maisto produktų ir maisto atliekų dalis 


Isavaitė II savaitė III savaitė Laikotaio i5 
vidurkis 
Vaikų skaičiaus vidurkis per savaitę 184 149 186 173 
Išduotų produktų kiekis per savaitę, kg 129477 1096,62  1300,84 1230,74 
Maisto atliekų kiekis per savaitę, kg 117,37 101,26 119,74 112,79 
Maisto atliekų dalis nuo išduoto kiekio, 9,07 9,23 9,20 9,17 


proc. 


Siekiant sumažinti maisto švaistymą, atliekos panaudojamos komposto 
gamybai bei paukštininkystės ūkyje. Dalį darželyje kasdien susidarančių neišvengiamų 
maisto atliekų kompostuojame mikrobiologinio maisto atliekų komposteryje, 
pagamintą kompostą naudojame augalams. Vaikai mokomi rinkti maisto likučius į 
„žaliuosius“ kibirėlius, nepanaudojamas darželyje atliekas atiduodame ūkininkui. 


12 paveikslas 
Maisto atliekų rinkimas ir perdirbimas 


Galima teigti, kad vaikai tvarumo idėjas kasdienėje veikloje lengvai pritaiko, 
inicijuoja veiklas, vadinasi vaikai turi pakankamai žinių ir gebėjimų, tam kad patys 

imtųsi veikti. Nors pedagogų manymu palankiausia vieta vaikų ugdymuisi yra 
gyvoji gamta, tačiau dažnai vaikai ugdosi darželio grupėje. Tam įtakos turi Lietuvos 
klimatinė juosta, kai didžioji mokslo metų dalis organizuojama šaltuoju metų laiku. 
Todėl gamta, jos reiškiniai, augalija ir gyvūnija „atkeliauja“ į grupes. 

Tvarios gyvensenos nuostatas bei ekologinį raštingumą galima skirstyti į 
keturias sritis: žinias, gebėjimus, įtaką ir elgesį. Pedagogai ugdo tvirtą, motyvuotą, 
turinčią gamtosauginių vertybių asmenybę. Kasdienėje ugdomojoje veikloje vaikai 
naudoja turimas žinias apie aplinkos tvarkymą, gyvūnus ir rūpinimąsi jais, išteklių 
tausojimą. Veiklos lauke, grupėje, kitose erdvėse sukelia teigiamas emocijas, skatina 
vaikus stebėti gamtą, jos objektus, tyrinėti, kurti iš gamtinių medžiagų ir antrinių 
žaliavų, žaidimo ir kitos veiklos metu dalintis savo patirtimi ir žiniomis apie gamtą ir 
tvarumą. 


Pedagoginė patirtis ugdant tvarios gyvensenos įgūdžius 


Metinė ugdomoji grupėsveikla planuojama išskiriant prioritetinę kompetenciją 
bei pasitelkiant metinį ugdomųjų veiklų planą, kuriame bendruomenė susitaria dėl 
kertinių mėnesio bendruomenės tvarią gyvenseną skatinančių sričių (žr. 13 pav.). 
Darnaus vystymosi strategijos ir tvarios gyvensenos idėjos integruojamos į visas 
Mokyklos sritis: darželio ir kiekvienos grupės, švietimo pagalbos specialistų, meninio 
ugdymo mokytojo, neformaliojo švietimo organizatorių metinius, trumpalaikės ir 
ilgalaikės veiklos planus. 

Kiekviena grupė metiniame veiklos plane išskiria prioritetinę kompetenciją 
(ar kelias), ugdomas visus (ar dalį metų) metus bei numato ugdomosios projektinės 
veiklos perspektyvinį planą, orientuotą į kertinę mėnesio temą. Projektinės veiklos 
trumpalaikiuose planuose mokytojai, numatydami kūrybines bei lavinamąsias 
užduotis, vadovaujasi tvarumo idėjomis. Vaikų kūrybiniams darbams naudojamos 
jau kartą panaudotos kanceliarinės priemonės, įvairūs buityje ar darželio kasdienoje 
nebenaudojami daiktai, vaikai skatinami konstruoti, „menauti“ taip, kad kuo mažiau 
kenktų gamtai. 

paveikslas 


Metinis darželio / grupės planas 


PLUNGĖS LOPŠELIS - DARŽELIS „RŪTELĖ“ 


Savivaldybės biudžetinė įstaiga, A.Jucio g. 38, LT-90151 Plungė, tel. (8 448)72 423, fūks. (8 448) 7 
Duomenys kaupiami ir saugomi Juridinių asmenų registre, kodas 191127) 


3, el p. utekeėplungs.lt, 


Ugdymo turinio pagrindas: Darni bendruomenė, puoselėjanti gamtosauginės ir sveikatai palankesnes idėjas, pagarbą žmogui ir gamtai. 


GRUPĖS UGDYMO PRIORITETAI, TIKSLAI, UŽDAVINIAI 


Prioritetinė kompetencija - 


PLANUOJAMA UGDOMOJI VEIKLA 


(Kūrybiniai projektai, temos, šventės, pramogos 


švykos, ekskursijos, sąveika su šeima, mokykla, socialiniais partneriais bei kita vaikų grupei aktuali veikla) 


IDĖJOS, SUMANYMAI, TEMOS, PROJEKTAI 


72 


Rugsėjis - saugios, darnios ir mobilios aplinkos mėnuo 


Vasaris - daiktų prikėlimo antram gyvenimui mėnuo 


"Mašiną pakeisk dviračiu. Oro užterštumas 

Mokyklos bendruomenė skatinama aktyviai judėti — daugiau vaikščioti, transporto 
priemones pakeisti dviračiu, riedlente, paspirtuku... Skatinama imtis prevencinių 
| priemonių prieš didėjantį oro užterštumą. 


Antrinių žaliavų panaudojimas 
Mokyklos bendruomenė skatinama kūrybiškai panaudoti antrines žaliavas, 
prikeliant daiktus dar vienam gyvenimui vykdant projektines, STRREAM 
veiklas. 


Spalis - ekologinio švietimo mėnuo 


Kovas- vandens mėnuo 


Gamtos ištekliai ir jų panaudojimas. Energijos išteklių taupymas. Oro užterštumas 
Mokyklos bendruomenė skatinama susipažinti su gamtos ištekliais bei galimybėmis jais 
pasinaudoti. Skatinama aktyviai įsitraukti taupant energi klius bei rodant deramą 
pavyzdį aplinkiniams. Skatinama imtis prevencinių priemonių prieš didėjantį oro 
užterštumą. 


Vandens svarba i 
Mokyklos bendruomenė skatinama susipažinti su vandens svarba žmogaus 
organizmui ir jo išteklių išsaugojimu. 


Lapkritis - sveikatos stiprinimo mėnuo 


Balandis - švaros mėnuo 


Stiprinkime sveikatą kartu 
Mokyklos bendruomenė skatinama įsitraukti į fizinę ir psichikos sveikatą stiprinančias, 
sveikatai palankaus gyvenimo būdo, mitybos skatinimo veiklas. 


Kurkime švarią aplinką. Rūšiuokime drauge 
Mokyklos bendruomenė skatinama aktyviai įsitraukti į mėnesio projektą ir 
padėti gamtai išsivalyti nuo šiukšlių, skatinama susipažinti su atliekų rūšiavimo 
svarba — kaip rūšiuoti atliekas ir kaip tinkamai jas paruošti rūšiavimui. 


Gruodis - Europos atliekų mažinimo mėnuo 
Rūšiuokime drauge. Antrinių žaliavų panaudojimas 
Mokyklos bendruomenė skatinama susipažinti su atliekų rūšiavimo svarba — kaip 
rūšiuoti atliekas ir kaip tinkamai jas paruošti rūšiavimui. Skatinama kūrybiškai 
panaudoti antrines žaliavas ruošiant Kalėdų dovanas, prikeliant daiktus dar vienam 
| gyvenimui. 


Gegužė - fizinio aktyvumo mėnuo 
Stiprinkime sveikatą kartu 
Mokyklos bendruomenė skatinama įsitraukti į fizinę ir psichikos sveikatą 
stiprinančias veiklas. 


Sausis — jausmų, emocijų ir kūno darnos mėnuo 


Birželis - liepa - rugpjūtis - biologinės įvairovės tyrinėjimo mėnuo 


Stiprinkime sveikatą kartu 
Mokyklos bendruomenė skatinama įsitraukti į fizinę ir psichikos sveikatą stiprinančias 
veiklas. 


Gamtamoksliniai tyrimai 
Mokyklos bendruomenė skatinama aktyv' itraukti į STRREAM veiklas, 
kurių metu ieško naujų idėjų antriniam vartojimui, biologinei įvairovei tirti, 
stebėti. 


Kaip tvarios gyvensenos darželyje pavyzdį galima pateikti „Lašiukų“ 
grupės ilgalaikę projektinę veiklą „Etnografinės ir tautinės šventės“, apėmusią 
vasario 12 d.-kovo 15 d. laikotarpį ir skirtą žinių apie šventes, jų simbolius bei 
prasmę gilinimui. Nors tvarumo tema neakcentuota ugdomosios veiklos plane, 
tačiau puikiai atsiskleidė kasdienėse veiklose (14-15 pav.). Vaikai, bendraudami, 
tyrinėdami ir veikdami kartu, mokėsi rasti bei nusakyti pilietinės visuomenės ir 
Lietuvos valstybingumo ženklus artimoje aplinkoje. Laukdami Užgavėnių kaukes 
ir tarškalus kūrė tvariomis priemonėmis. Pasitelkdami gamtinę medžiagą, grupėje 
esančius žaislus ir priemones, iš namų atsinešdami nenaudojamus daiktus, vaikai 
gilino komunikavimo ir pažinimo kompetencijas, žaisdami tobulino rašytinės kalbos, 
santykių su bendraamžiais bei problemų sprendimo įgūdžius. 

14 paveikslas 
Priemonių ugdomajai veiklai tvarus panaudojimas 


4 i Po žEMP 
Enw“ „ŽE 


Ruošdamiesi „Juomarkou“ ugdytiniai gamino mugei skirtas prekes (15 
pav.). Grupėje kepė sausainius ir vaflius, džiovino vaisius ir duoną (taip sumažino 
išvengiamų maisto atliekų kiekį iki nulio), vėrė valgomus karolius, darė rankdarbius 
iš antrinių žaliavų, ne tik patys pirko, bet ir visą darželio bendruomenę kvietė 
aukoti beglobių gyvūnėlių prieglaudai. Tuo pačiu, nejučiomis, vaikai ugdė socialinę, 
pažinimo, komunikavimo ir meninę kompetencijas. Paaukotas lėšas VšĮ „Plungės 
priglaustukai“ rūšiavo, skaičiavo, tyrinėjo monetas ir kupiūras, padedant įstaigos 
administracijai atliko bankinį pavedimą. Taip patobulinti matematiniai ir finansinio 
raštingumo įgūdžiai. 


15 paveikslas 
Tvarios gyvensenos idėjos „Juomarke“ 


Apibendrinant šį „Lašiukų“ grupės pavyzdį galima teigti, kad darnaus 
vystymosi strategijos ir tvarios gyvensenos idėjos lengvai pritaikomos darželinuko 
kasdienėje veikloje. Pedagogas siūlo idėjas vaikų veiklai, atkreipia vaikų dėmesį į 
aplinkos objektus, pateikia mąstymą skatinančius klausimus, kurie nukreipia vaikus 

veiklai tyrinėjant. Siekiant ugdyti tvarios gyvensenos nuostatas ir siekiant, kad 
ekologiškumo bei aplinkosaugos idėjos taptų vaiko savastimi, pedagogai kartu su 
vaikais kuria tikslingą žaidimą, vaikai tampa veiklų iniciatoriais, aktyviais veikėjais. 
Pedagogams taikant įvairius ugdymo metodus (diskusija, praktiniai aktyvūs 
metodai, ekologiniai žaidimai, kūrybiniai ir projektų metodai, tyrinėjimai gamtoje 
ir apie gamtą ir kt.), vaikai išmoksta tvarios gyvensenos principų ir juos taiko net 
nesusimąstydami. 


Išvados 


Plungės lopšelyje-darželyję „Rūtelė“ susidomėjimas darniu vystymusi, 
aplinkos pokyčių ir klimato kaitos problemomis neslopsta ir kasmet darosi vis 
aktualesniu. Vaikai, pedagogai, ugdymo įstaigos bendruomenės nariai aktyviai 
dalyvauja vykdant įvairias programas ir veiklas, kur analizuojamos aplinkosauginės, 
tvarios gyvensenos bei darnaus vystymosi problemos. Įstaiga organizuoja ir aktyviai 
dalyvauja aplinkosauginėse visuomeninėse akcijose bei projektuose, noriai dalijasi 
informacija ir žiniomis, vertina įstaigos veiklos neigiamą įtaką aplinkai, siekia 
tinkamomis priemonėmis mažinti ugdymo įstaigos veiklos aplinkosauginį pėdsaką. 

Šiandien, akcentuojant vaikų tiriamąją veiklą bei aktyvią vaiko sąveiką su 
gamta, vis dažniau pasitelkiama gamtamokslinė vaikų kompetencija. Pedagogai 
naudoja gamtos, aplinkosaugos, tvarios gyvensenos temas ir glaudžiai jas sieja 
su projektine grupės veikla, taip siekdami vaiko visapusiško įsitraukimo, tvarios 
gyvensenos ir aplinkosauginių vertybių diegimo. Tvarios gyvensenos idėjos lengvai 
pritaikomos ne tik vaikų ugdyme, bet ir teikiant viešojo maitinimo paslaugą. Vaikų 
maitinimui naudojami ekologiški ir NKP produktai, įdiegta kompiuterinė programa 
leidžia optimizuoti maisto produktų užsakymus bei atlikti maisto atliekų prevenciją. 
Sveikatą stiprinantis fizinis aktyvumas duoda įvairiapusės naudos - vaikai susipažįsta 
su įvairiomis sporto šakomis, išbando masinį sportavimo būdą, aktyviai juda ne 
mažiau kaip 60 min. kasdien. 

Galima teigti, kad tvari gyvensena - tai koncepcija, kuri susideda iš asmens 
žinių, sąžinės, požiūrio, gabumų, gebėjimų, motyvacijos bei aktyvaus visos 
bendruomenės dalyvavimo. 


Pastaba 


Nuotraukų autorius: Plungės lopšelio-darželio „Rūtelė“ bendruomenė (raštas 2024- 
04-10 Nr. D2-20). 

Summary 
EDUCATION OF SUSTAINABLE LIVING OF PRE-SCHOOL CHILDREN 


Kristina Valienė 
Kindergarten „Rūtelė“, Plunge, Lithuania 


The article discusses the aspects of integrating the topics of education of sustainable living 
and development strategy into the daily activities of the preschooler. Preschooler's acguired 
knowledge and built habits of sustainable living remain further at school, if supported by 
family. Therefore, it is extremely important to apply the methods of sustainable living in 
teacher's everyday activities and to introduce such educational activities which would 
become effective and applied without additional efforts. 

The habits of sustainable living at kindergarten “Rūtelė" in Plunge are being built following 
personal experiences by creating educational routine and including the main aspects of 
sustainable development strategy, such as: saving and conservation of environmental, natural 
and other resources, expansion of biological varieties in the territory of the kindergarten, 
socioemotional education, daily physical activity and healthy nutrition. Educational activities 
are being planned with the reference to the principles of the sustainable living, the basis of 
which is the perception that School is a consonant community, fostering ecology and health 
favourable ideas, as well as respect to a person and nature. 

Keywords: sustainable living, strategy of sustainable strategy, preschool education, 
competence of natural sciences, recycling, organic nourishment, food waste 

